รวบแก๊งแสบ เปิดคาร์แคร์บังหน้า แอบปั๊มกุญแจรถลูกค้า ดอดตามไปขโมย 
ตำรวจตามรวบแก๊งคาร์แคร์ ปั๊มกุญแจ-ขโมยรถลูกค้า ตามหมายจับศาลอาญา พร้อมของกลางรถยนต์ 1 คัน-กุญแจก๊อบปี้ 5 ดอก หิ้วส่งท้องที่ดำเนินคดีพร้อมแจ้งผู้เสียหายนำหลักฐานมารับรถคืนผู้สื่อข่าวรายงานว่า เมื่อวันที่ 15 ม.ค.ที่ผ่านมา เวลาประมาณ 19.00 น. เจ้าหน้าที่ตำรวจชุดปฏิบัติการที่ 1 และชุดปฏิบัติการที่ 2 กก.สส.2 บก.สส.บช.น. ภายใต้การอำนวยการของ พ.ต.อ.พรศักดิ์ เลารุจิราลัย ผกก.สส.2 บก.สส.บช.น. ได้ร่วมกันจับกุมตัว นายธนัย จิวการดี ผู้ต้องหาตามหมายจับศาลอาญา ที่ 35/2563 ลงวันที่ 15 ม.ค.2563 โดยกล่าวหาว่า ร่วมกันลักทรัพย์ หรือรับของโจรสถานที่จับกุม กก.สส.2 บก.สส.บช.น. ถนนศรีอยุธยา แขวงทุ่งพญาไท เขตราชเทวี กรุงเทพฯรายการของกลางที่ตรวจยึดไว้ 1.รถยนต์ยี่ห้อฮอนด้า รุ่นซีวิค อีแอล 1.8 สีขาว หมายเลขทะเบียน 9 กณ 6011 กรุงเทพมหานคร (สวมกับตัวรถหมายเลขตัวถัง MRHFC6630KT108745)2.กุญแจรถยนต์ จำนวน 5 ดอก สืบเนื่องจากเจ้าหน้าที่ตำรวจชุดปฏิบัติการที่ 1 และ 2 ได้รับการประสานจากเจ้าหน้าที่ตำรวจฝ่ายสืบสวน สน.โชคชัย ว่า เมื่อวันที่ 10 ม.ค.63 เวลาประมาณ 20.59 น. น.ส.สุพัตรา มีชัย อายุ 26 ปีได้มาแจ้งความว่า เมื่อเวลาประมาณ 09.00 น. ผู้เสียหายได้ขับรถยนต์ยี่ห้อฮอนด้า รุ่นซีวิค 1.8 อีแอล สีขาว หมายเลขทะเบียน 9 กก 8693กรุงเทพมหานคร ไปจอดยังลานจอดรถของร้านเอ็มคลับ ซ.ประดิษฐ์มนูญธรรม 19แขวง-เขตลาดพร้าว กทม. และไปทำงานที่บริษัทแชงชัวรี่ จำกัด ซึ่งอยู่บริเวณใกล้เคียง จนกระทั่งเวลา 18.30 น. ผู้เสียหายได้มาที่ลานจอดรถ และพบว่ารถยนต์ของตนได้ถูกคนร้ายลักไป และเจ้าหน้าที่ตำรวจฝ่ายสืบสวน สน.โชคชัยได้ทำการตรวจสอบกล้องวงจรปิดในเส้นทางการหลบหนีของคนร้าย และรวบรวมหลักฐานจนกระทั่งได้ทราบ และได้ขอให้ศาลอาญาอนุมัติหมายจับ นายสรศักดิ์ ธีรเวชสุนทรหรือเบียร์ อายุ 39 ปี และ นายชัยวัฒน์ ธีรเวชสุนทรหรือสิงห์ อายุ 36 ปีในข้อหา ร่วมกันลักทรัพย์หรือรับของโจรโดยพฤติการณ์ในการก่อเหตุ ผู้เสียหายได้นำรถยนต์เข้าไปทำเคลือบแก้ว ที่ร้านเบียร์ชลบุรีประดับยนต์ ซ.นาคนิวาส 16 แขวงลาดพร้าว เขตลาดพร้าวกรุงเทพมหานคร ซึ่งเป็นร้านของ นายสรศักดิ์ ซึ่งเมื่อผู้เสียหายนำรถยนต์มาจอดนายสรศักดิ์ และนายชัยวัฒน์ จะให้ช่างกุญแจที่ติดต่อมาเข้ามาทำกุญแจสำรองเก็บไว้ และเมื่อทำการเคลือบแก้วให้กับลูกค้าเสร็จ จึงได้แจ้งให้ลูกค้ามาเอารถยนต์กลับไป โดยที่รู้ว่าผู้เสียหายจะนำรถยนต์ไปจอดที่ลานจอดรถยนต์ของร้านเอ็มคลับและบางคันที่เป็นลูกค้าจร นายสรศักดิ์ และ นายชัยวัฒน์ จะแอบติดจีพีเอสไว้เพื่อติดตามว่ารถยนต์ของลูกค้าไปจอดที่ใด เพื่อที่จะหาโอกาศเหมาะใช้กุญแจที่ทำการก๊อบปี้ไว้ เปิดประตูและขับไปให้ นายธนัย จิวการดีจนกระทั่งเมื่อวันที่ 10 ม.ค.ที่ผ่านมา ได้นำกุญแจไปขับเอารถยนต์ของผู้เสียหายออกไป และนำไปฝากเก็บไว้กับ นายธนัย ซึ่งเป็นผู้รับจำนำรถในย่านบางใหญ่ และเมื่อวันที่ 15 ม.ค. ชุดจับกุมของ กก.สส.2 บก.สส.บช.น. ได้รับการประสานจากชุดสืบสวน สน.โชคชัย ให้ข้อมูลและขอให้ติดตามรถยนต์คันดังกล่าว เพื่อนำกลับมาคืนให้กับผู้เสียหายเจ้าหน้าที่ตำรวจ กก.สส.2 บก.สส.บช.น. จึงได้ให้สายลับทำการสืบหากับผู้รับจำนำในย่านบางใหญ่ จนกระทั่งได้ทราบว่า รถยนต์คันดังกล่าว นายสรศักดิ์ และนายชัยวัฒน์ ได้นำมาไว้กับ นายธนัย และเมื่อเดินทางไปตรวจสอบก็พบรถยนต์คันดังกล่าวอยู่กับนายธนัยจริงจากการตรวจค้นพบว่า นายธนัย ได้เก็บกุญแจรถยนต์ที่มีการก๊อบปี้กุญแจรถของลูกค้าอีกจำนวน 5 ดอก เจ้าหน้าที่ตำรวจ กก.สส.2 บก.สส.บช.น.จึงได้ทำการตรวจยึดรถยนต์คันดังกล่าวและกุญแจจำนวน 5 ดอกไว้ และจับกุมตัว นายธนัย ตามหมายจับของศาลอาญา นำส่งพนักงานสอบสวน สน.โชคชัย และแจ้งให้ผู้เสียหายได้ทราบถึงการตรวจยึดรถยนต์ครั้งนี้ เพื่อนำหลักฐานมาขอรับรถคืนจากพนักงานสอบสวนผู้รับผิดชอบคดีดังกล่าว.
ตำรวจตามรวบแก๊งคาร์แคร์ ปั๊มกุญแจ-ขโมยรถลูกค้า ตามหมายจับศาลอาญา พร้อมของกลางรถยนต์ 1 คัน-กุญแจก๊อบปี้ 5 ดอก หิ้วส่งท้องที่ดำเนินคดี พร้อมแจ้งผู้เสียหายนำหลักฐานมารับรถคืน 
ขโมยรถ,แก๊งขโมยรถ,โจรกรรมรถยนต์,แก๊งลักรถยนต์,จับแก๊งลักรถยนต์,ข่าวทั่วไป